Diari Oficial de la Generalitat Valenciana


Sumari del DOGV 3517, del 15-06-1999 (1999/5652)

Notificació de la sanció dictada en l'expedient sancionador núm. 153/1998L.
---------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5652


Organisme emissor
:   Agència Valenciana del Turisme

Tipus de document
:   Anunci

Notificació de la sanció dictada en l'expedient sancionador núm. 153/1998L. [1999/5652]
  
Per no haver estat possible notificar de forma personal i directa a la interessada la Resolució de 8 d'abril de 1999, del director de l'Àrea de Producte de l'Agència Valenciana del Turisme, recaiguda en l'expedient sancionador 153/1998, es procedeix a la seua publicació en el Diari Oficial de la Generalitat Valenciana, als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de juny de 1999.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència, incoat pel cap del Servei Territorial de Turisme d'Alacant, contra Descanso Idea, SL, com a titular de l'hotel Cases de Sant Jaume, siti en la partida Paratella, 44, de Benissa, per presumptes infraccions de la normativa turística, i d'acord amb els següents:
  
Antecedents de fet
  
Primer
  
L'expedient sancionador es va incoar mitjançant acord d'iniciació del cap del Servei Territorial de Turisme d'Alacant, de data 29 d'octubre de 1998, a la vista de:
  
- La resolució de 6 d'agost de 1998 per la qual s'acordava l'arxivament definitiu de la sol·licitud d'obertura presentada per l'encausada, en no haver presentat la documentació requerida, imprescindible per a la tramitació de l'expedient.
  
- L'acta d'inspecció núm. 77/1998-A, de data 11 d'agost de 1998, en què es feia constar el següent:
  
«L'establiment es troba obert al públic i s'anuncia i presta servei com a hotel, exhibint la categoria de tres estels. Per a l'allotjament mitjançant preu disposa d'un total de 26 habitacions, totes elles dobles.
  
En el dia d'avui registra una ocupació de 15 habitacions.
  
No s'acredita en aquest acte la disponibilitat de l'autorització de posada en funcionament i classificació preceptiva expedida per l'administració turística per a l'activitat hotelera que es desenvolupa».
  
Segon
  
En l'acord d'iniciació es va nomenar instructora i secretari, i es va imputar a l'encausada els fets següents:
  
«En l'establiment es presten serveis d'allotjament hoteler mitjançant preu, mancant de l'autorització de posada en funcionament i classificació atorgada per l'administració de turisme.
  
La qual cosa infringeix l'article 25.1 en relació amb l'article 1 del Decret 153/1993, de 17 d'agost (DOGV de 10 de setembre), pel qual es regulen els establiments hotelers de la Comunitat Valenciana.
  
El fet esmentat està qualificat com a falta molt greu en l'article 52.1 de la Llei 3/1998, de 21 de maig (DOGV de 22 de maig), de Turisme de la Comunitat Valenciana, i pot ser sancionat, sense perjudici que resulte de la instrucció, amb multa de 500.000 pessetes».
  
Tercer
  
Dins el termini legal concedit a l'efecte, la inculpada no va presentar cap escrit de recusació contra la instructora i el secretari nomenats, ni va formular cap al·legació per escrit per rebatre els fets.
  
Quart
  
Sol·licitada l'obertura per l'encausada el passat 10 de setembre, el 25 següent se li va requerir novament que aportara la documentació que li mancava a la seua sol·licitud, i es va procedir a dictar una resolució d'arxivament definitiu el passat 28 d'octubre, una vegada transcorregut el termini atorgat sense que presentara el què se li havia requerit.
  
Cinqué
  
Notificada la proposta de resolució de data 4 de desembre de 1998 a través d'un edicte, dins del termini concedit a l'efecte, la inculpada no va formular cap al·legació per escrit per a rebatre els fets imputats en la proposta.
  
Sisé
  
Consta en l'expedient informe de 3 de març de 1999, del Negociat d'Allotjaments del Servei Territorial d'Alacant, en què es determina que l'hotel Cases de Sant Jaume de Benissa, no ha regularitzat la seua situació en l'administració turística.
  
Seté
  
Als arxius del servei territorial no hi ha constància que la inculpada haja sigut sancionada amb anterioritat.
  
Fonaments de dret
  
Primer
  
L'article 1r del Decret 153/1993, de 17 d'agost, regulador dels establiments hotelers de la Comunitat Valenciana, estableix que hi queden subjectes les empreses i establiments que es dediquen a prestar de forma professional i habitual allotjament mitjançant preu, d'acord amb les especificacions que es determinen en la norma citada i les disposicions de desplegament, tinguen o no serveis de caràcter complementari, i que es denominaran establiments hotelers.
  
L'article 25 de la mateixa reglamentació disposa que la sol·licitud d'autorització de posada en funcionament i classificació dels establiments hotelers emplenada en imprés normalitzat, serà acompanyada de la documentació assenyalada en l'article vint-i-sis.
  
El fet reflectit en l'acord d'iniciació infringeix els articles esmentats, i es tipifica com a falta molt greu en l'article 52.1 de la 3/1998, de 21 de maig (DOGV de 22 de maig), del Turisme de la Comunitat Valenciana l'exercici d'una activitat turística sense l'autorització requerida.
  
Segon
  
Segons l'article 65 de la Llei 3/1998, de 21 de maig, els fets constatats en les actes d'inspecció gaudiran de presumpció de veracitat, excepte prova en contrari.
  
En el present assumpte, es consideren suficientment acreditats els fets i en conseqüència la infracció comesa.
  
Tercer
  
De conformitat amb l'article 53 de la Llei 3/1998, de 21 de maig, les infraccions contra el que es disposa en ella i en la resta de disposicions en matèria de turisme, donaran lloc a la imposició de les sancions corresponents.
  
Quart
  
El present expedient s'ha tramitat conformement als principis del procediment sancionador, recollits en el títol IX, capítol II, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú i el Real Decret 1398/93, de 4 d'agost, que desplega el procediment per a l'exercici de la potestat sancionadora.
  
Resolució
  
Vistos els preceptes legals citats i la resta de disposicions de general i especial aplicació, en virtut de les atribucions conferides per l'article 57 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana (DOGV de 22 de maig de 1998), resolc:
  
Imposar a Descanso Idea, SL, com a titular de l'hotel Cases de Sant Jaume, la sanció de multa de cinc-centes mil (500.000) pessetes , com a autora de la infracció administrativa que es detalla en els fonaments de dret.
  
Contra aquesta resolució, que no posa fi a la via administrativa, es podrà interposar un recurs ordinari davant el president executiu de l'Agència Valenciana del Turisme dins el termini d'un mes comptador des de la seua notificació, d'acord amb el que estableix l'article 114 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
De conformitat amb l'article 21.2 del Reial Decret 1398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, aquesta resolució no serà executiva mentres no hi haja recaigut una resolució del recurs ordinari que, si és procedent, s'haja pogut interposat o que haja transcorregut el termini per a la seua interposició sense que aquesta s'haja produït.
  
València, 8 d'abril de 1999.- El director de l'Àrea de Producte: Víctor Yepes Piqueras.